
Projekteerimistingimuste määramine

(kanalisatsioonitorustike rekonstrueerimine Narva linnas)

1. ASJAOLUD JA MENETLUSE KÄIK

26.10.2009.a AS Narva Vesi,  registrikood 10369373, asukoht Kulgu tn 4, Narva linn, keda esindab tegevdirektor Aleksei Voronov, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi kanalisatsioonitorustike rekonstrueerimise Narva linnas ehitusprojekti koostamiseks. Rekonstrueeritav kanalisatsioonitorustik, pikkusega 27120 meetri, kuulub AS Narva Vesi’le.

2. ÕIGUSLIKUD ALUSED
2.1  Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2  Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
3. OTSUS

3.1  Määrata projekteerimistingimused kanalisatsioonitorustike rekonstrueerimise Narva linnas ehitusprojekti koostamiseks järgnevalt:              

	3.1.1. ÜLDANDMED



	3.1.1.1  Tellija


	AS Narva Vesi,  registrikood 10369373

Kulgu tn 4, 20104 Narva   

	3.1.1.2  Asukoht                                         
	Narva linn, M. Maslovi tn, Mõisa tn, Spordi tn, Haigla tn, Joala tn, Kooli põik, Kulgu tn, Kosmonaudi tn, Kreenholmi tn, P. Kerese tn, Kalda tn, Kraavi tn, Raudtee tn, Raudsilla tn, I. Grafovi tn, Linnuse tn, Lossi tn, Jõe tn, Uusküla tn, 26. Juuli tn, Linda tn, A. Puškini tn, A. Bastrakovi tn, Malmi tn, Raja tn, 1. Mai tn, Tuleviku tn, Peterbuuri mnt, Partisani tn, Pähklimäe tn, Pimeaia tn, Vestervalli tn, Viru tn, Vaivara tn, Rüütli tn, Suur tn, Tallinna mnt, Hariduse tn, Kangelaste pr, A.-A. Tiimanni tn, Rakvere tn, Sepa tn, Rahu tn, Tiigi tn, Võidu pr, Kiriku tn, Kevade tn, Heitvetepuhastusjaam

	3.1.1.3  Käesolevad projekteerimistingimused on kehtivad kuni 04.11.2011.a

	3.1.1.4  Projekteerimistingimuste koostamise alus:     

3.1.1.4.1 Projekteerimistingimuste 26.10.09.a taotlus nr 2722/1-12, Aleksei Voronov
3.1.1.4.2 Ehitusseadus1, Narva linna põhimäärus, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.


	3.2 PROJEKTEERIMISE EESMÄRK




Projekti koostamise eesmärgiks on kanalisatsioonitorustike rekonstrueerimine Narva linnas.

	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu 30.11.2006.a kinnitatud  määrus nr 48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- EVS 843:2003 “Linnatänavad. Tehnovõrgud”;

- EVS 846:2003 „Kinnistu kanalisatsioon”;

- EVS 848:2003 „Ühiskanalisatsioonivõrk”;

- Majandus- ja Kommunikatsiooniministri 27.12.2002.a kehtestatud  määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri 24.12.2002.a kehtestatud  määrus nr 69 „Ehitise tehniliste andmete loetelu“;

- EVS 907 „Rajatise ehitusprojekt. Projektdokumentatsioon köidetes. Jooniste vormistamine”;
- Riigikogu 22.03.1999.a kehtestatud seadus „Ühisveevärgi ja -kanalisatsiooni seadus”;
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4).
3.3.4 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.5 Projekt peab olema heaks kiidetud kõigil ehitusseadusega ja projekteerimistingimustega ettenähtud juhtudel.

3.3.6 Esitada projekti nimetus vastavalt projekteerimistingimustele.

3.3.7 Väljastatud Narva Linnavalitsuse ja AS Narva Vesi poolt projekteerimistingimused lisada projekti kausta.
3.3.8 Esitada tabel teabega läbitava kanalisatsioonitorustiku maaüksuste omanike kohta, mis on kinnitatud maakorralduse peaspetsialisti poolt.

3.3.9 Projekti koosseisus esitada originaalkooskõlastused ning punktis 3.3.8 tabelis loetletud maaomanike nõusolekud (ettevõtte nimetus, kooskõlastaja nimi, kuupäev, telefon).
3.3.10 Esitada Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes, maksimaalselt kolmes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Kanalisatsioonitorustiku paigutamise minimaalne sügavus: normikohane 

3.4.2 Kanalisatsioonitorustiku, hoonete, rajatiste ja puude vahelised minimaalsed kujad: normikohane.

3.4.3 Tehnovõrkude vaheline minimaalne kuja: normikohane.

3.4.4 Ette näha kõigi olemasolevate tehnovõrkude korrasolek ja kaitse.

3.4.5 Projekti mahus näha ette ehitustööde käigus rikutud katete ja haljastuse taastamine. Plaanil näidata rikutud katete ja haljastuse taastamise vööndid, eristades neid viirutustega.

3.4.6 Jäätmekäitlus: lahendada projekti mahus territooriumi heakorrastamine.

3.4.7 Muud nõuded: vastavalt AS Narva Vesi poolt väljastatud projekteerimisülesandele.

3.4.8 Asendiplaan: näidata säilitavad ja likvideeritavad puud, olemasolevad, rekonstrueeritavad, projekteeritavad ja likvideeritavad rajatised jne.

3.4.9 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.10 Konstruktiivne projektiosa: esitada Eesti Standartidega ettenähtud mahus, vastavalt põhiprojekti staadiumile.
3.4.6 Projekti koosseisus esitada lisaks:

· situatsiooniskeem

· materjalide tellimisspetsifikatsioonid,

· montaaži skeem,

· piki- ja põikprofiilid,

· rekonstrueeritud torustiku ja kaevikute tehnilised andmed,

· kvaliteedinõuded ning üldised materjalidele esitatavad nõuded,

· nõuded torustiku paigaldamisel,

· torustiku kaitse meetmed,

· takistavate rajatiste likvideerimine ja ümbertõstmine,

· torustiku paigalduskaugused teistest torudest, kaevudest, ehitistest,

· paigalduse täpsusnõuded,

· toodete ja töö kvaliteedi määramine,

· tööde teostamise juhised,

· ehitustööde korraldamise projekt ning ehitustööde teostamiseks liikluskorralduseprojekt,

· plaan ja lõiked „Ehitustööde käigus rikutud katete taastamine“ jne.

	3.5  INSENERTEHNILISED ERITINGIMUSED



3.5.1 Insener-tehnilised osad esitada Eesti Standartidega ettenähtud mahus, vastavalt põhiprojekti staadiumile. 

3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6  ERITINGIMUSED




3.6.1 Esitada liikluskorralduseprojekt tööde teostamise ajal, mis on teostatud  projekteerimises pädeva vastutava spetsialistiga ning Narva Linnavalitsuse Linnavara- ja Majandusameti liikluskorraldusteenistuse kooskõlastus.
3.6.2 Vajadusel taotleda Ida-Viru Maavalitsuselt riigimaa osas või Narva linna omandis isikliku kasutusõiguse seadmist.

3.6.3 Ehitustööde korraldamise projekt.
	3.7 KOOSKÕLASTUSED




3.7.1   Tehnovõrkude valdajad.

3.7.2   Muinsuskaitseamet.
3.7.3   Ida-Eesti Päästekeskuse Narva Keskkomando.
3.7.4   Ida-Virumaa Keskkonnateenistus.
3.7.5   Kinnisasja omanikud ja kaasomanikud.
3.7.6   Narva Linnavalitsuse Linnavara- ja Majandusameti kommunaalmajanduse osakond.

3.7.7   Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Linnapea

Ants Liimets

	
	Linnasekretär

